**PROFEX angol középfokú vizsgaelőkészítő tanfolyam**

Az SZTE ÁOK Orvosi Szaknyelvi Kommunikációs és Fordítóképző Csoport **2021. február 16-től PROFEX angol középfokú orvosi szaknyelvi vizsgára felkészítő intenzív kurzust** hirdet. A tanfolyam 2021. februártól áprilisig tart, heti két alkalommal kedden és csütörtökön 16.30-18.00-ig (összesen 32 óra).

**Februárban várhatóan online (Zoom platformon) indul a képzés, a járványhelyezt függvényében, lehetőség szerint mielőbb áttérünk a tantermi oktatásra.**

A kurzus oktatója: Vástyán Rita PROFEX oktató

Az intenzív tanfolyam célja, hogy az orvosi/gyógyszerészeti szaknyelv jellemző szókincsének, műfajainak, nyelvhasználatának áttekintésével felkészítse a résztvevőket az államilag akkreditált középfokú szaknyelvi vizsgára. Bátran ajánljuk a tanfolyamot azoknak, akik már rendelkeznek jó általános nyelvi alappal, amelyet szeretnének szaknyelvi ismerettel kiegészíteni, de azoknak is, akiknek angol tudása nem annyira biztos, viszont hétköznapi munkájuk során rendszeresen kerülnek olyan helyzetbe, ahol a hallgatókkal vagy külföldi kollegákkal kell kommunikálniuk akár írásban, akár szóban.

A kurzus elvégzése után, 2021 áprilisában lesz az országos PROFEX nyelvvizsga, amely Szegeden is letehető, a vizsgadíjakról az alábbi honlapon tájékozódhat:

<http://profex.aok.pte.hu/>

http://web.szote.u-szeged.hu/szakford/new/

**A középfokú kurzus kedvezményes díja az SZTE dolgozói és hallgatói részére: 25.000 Ft**

**Jelentkezési határidő: 2021. február 11.**

**Jelentkezés és további információ:**

dallmann.petra@med.u-szeged.hu

Levelének tárgyaként kérjük, adja meg ezt a kódot: „TANFOLYAM 5 ”

A nyelvvizsgával kapcsolatos gyakorlati tudnivalókat itt tekintheti meg:

<http://profex.aok.pte.hu/hu/orvosi-szaknyelvi-informaciok>

<https://www.facebook.com/Profex-orvosi-szaknyelv-1320172384700192/?ref=aymt_homepage_panel>